ΑΠΟΦΑΣΗ ΤΟΥ ΣΥΜΒΟΥΛΙΟΥ της 30ής Μαρτίου 1998 σχετικά με τις αρχές, προτεραιότητες, τους ενδιάμεσους στόχους και όρους που περιέχονται στην εταιρική σχέση με την Δημοκρατία της Πολωνίας, για την προσχώρησή της (98/260/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 622/98 του Συμβουλίου, της 16ης Μαρτίου 1998, σχετικά με τη βοήθεια στα υποψήφια κράτη στο πλαίσιο της προενταξιακής στρατηγικής, και ιδίως για τη θέσπιση εταιρικών σχέσεων ενόψει της προσχώρησης (1), και ιδίως το άρθρο 2,

την πρόταση της Επιτροπής,

Εκτιμώντας:

ότι το Ευρωπαϊκό Συμβούλιο του Λουξεμβούργου δήλωσε ότι η εταιρική σχέση για την προσχώρηση αποτελεί νέο μέσο και είναι κύριος άξονας της ενισχυμένης προενταξιακής στρατηγικής 7

ότι ο κανονισμός (ΕΚ) αριθ. 622/98 ορίζει ότι το Συμβούλιο αποφασίζει με ειδική πλειοψηφία και μετά από πρόταση της Επιτροπής για τις αρχές, προτεραιότητες, τους ενδιάμεσους στόχους και όρους που περιέχονται σε κάθε μεμονωμένη εταιρική σχέση για την προσχώρηση, όπως θα υποβληθούν σε κάθε αιτούσα χώρα, καθώς και για τις επακόλουθες σημαντικές προσαρμογές που θα εφαρμοσθούν 7

ότι η παροχή κοινοτικής βοήθειας εξαρτάται από την εκπλήρωση ουσιαστικών στοιχείων, και δή από την τήρηση των υποχρεώσεων που περιέχονται στις ευρωπαϊκές συμφωνίες και από την πρόοδο που σημειώνεται όσον αφορά την πλήρωση των κριτηρίων της Κοπεγχάγης 7 ότι, όταν απουσιάζει ένα ουσιαστικό στοιχείο, το Συμβούλιο, αποφασίζοντας με ειδική πλειοψηφία μετά από πρόταση της Επιτροπής, θα λαμβάνει τα κατάλληλα μέτρα όσον αφορά την προενταξιακή βοήθεια 7

ότι το Ευρωπαϊκό Συμβούλιο του Λουξεμβούργου αποφάσισε ότι η εφαρμογή της εταιρικής σχέσης για την προσχώρηση και η πρόοδος στον τομέα της υιοθέτησης του κεκτημένου θα εξετάζονται στα όργανα της ευρωπαϊκής συμφωνίας 7

ότι η γνώμη της Επιτροπής περιείχε αντικειμενική ανάλυση όσον αφορά την προετοιμασία της Δημοκρατίας της Πολωνίας για την ένταξη και επεσήμανε μια σειρά τομέων με προτεραιότητα για περαιτέρω ενέργειες 7

ότι, προκειμένου να προετοιμαστεί για την ένταξή της, η Δημοκρατία της Πολωνίας πρέπει να καταρτίσει εθνικό πρόγραμμα για την υιοθέτηση του κεκτημένου 7 ότι στο εν λόγω πρόγραμμα πρέπει να ορίζεται χρονοδιάγραμμα για την επίτευξη των προτεραιοτήτων και των ενδιάμεσων στόχων που ορίζονται στην εταιρική σχέση για την προσχώρηση,

ΑΠΟΦΑΣΙΖΕΙ:

Άρθρο 1

Η εταιρική σχέση για την προσχώρηση της Δημοκρατίας της Πολωνίας θα περιέχει, σύμφωνα με το άρθρο 2 του κανονισμού (ΕΚ) αριθ. 622/98, τις αρχές, προτεραιότητες, τους ενδιάμεσους στόχους και όρους που καθορίζονται στο παράρτημα, το οποίο αποτελεί αναπόσπαστο μέρος της παρούσας απόφασης.

Άρθρο 2

Η υλοποίηση της εταιρικής σχέσης για την προσχώρηση θα εξετασθεί στα όργανα της ευρωπαϊκής συμφωνίας και στους κατάλληλους φορείς του Συμβουλίου, στους οποίους η Επιτροπή υποβάλλει τακτικές εκθέσεις.

Άρθρο 3

Η παρούσα απόφαση αρχίζει να ισχύει την τρίτη ημέρα, από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 30 Μαρτίου 1998.

Για το Συμβούλιο

Ο Πρόεδρος

M. BECKETT

(1) ΕΕ L 85 της 20.3.1998, σ. 1.

ΠΑΡΑΡΤΗΜΑ

ΠΟΛΩΝΙΑ

1. Στόχοι

Σκοπός της εταιρικής σχέσης για την προσχώρηση είναι να καταγραφούν σε ένα ενιαίο πλαίσιο εκείνοι οι τομείς προτεραιότητας, προς περαιτέρω επεξεργασία, που έχουν επισημανθεί στη γνώμη της Επιτροπής επί της αιτήσεως της Πολωνίας για την προσχώρησή της στην Ευρωπαϊκή Ένωση, τα διαθέσιμα οικονομικά μέσα που θα βοηθήσουν την Πολωνία να εφαρμόσει τις προτεραιότητες αυτές και οι όροι που θα ισχύσουν στην παροχή της βοήθειας αυτής. Η εταιρική σχέση για την προσχώρηση θα αποτελέσει το πλαίσιο για σειρά μέσων άσκησης πολιτικής, τα οποία θα χρησιμοποιηθούν για να βοηθηθούν οι υποψήφιες χώρες στις προπαρασκευαστικές τους ενέργειες για τη συμμετοχή τους ως μέλη. Στα μέσα αυτά περιλαμβάνεται, μεταξύ άλλων, το εθνικό πρόγραμμα για την υιοθέτηση του κεκτημένου που θα καταρτίσει η Πολωνία, η κοινή αξιολόγηση των προτεραιοτήτων οικονομικής πολιτικής, το σύμφωνο κατά του οργανωμένου εγκλήματος και οι «οδικοί χάρτες» της εσωτερικής αγοράς. Καθένα από τα μέσα αυτά διαφέρει ως προς τη φύση του και θα προετοιμαστεί και εκτελεστεί βάσει συγκεκριμένων διαδικασιών. Αυτά τα μέσα δεν θα αποτελέσουν αναπόσπαστο τμήμα αυτής της εταιρικής σχέσης, αλλά οι προτεραιότητες που θα περιλαμβάνουν θα συμβιβάζονται με αυτήν.

2. Αρχές

Οι κυριότεροι τομείς προτεραιοτήτων που έχουν επισημανθεί για κάθε υποψήφια χώρα αφορούν την ικανότητά της να ανταποκριθεί στα κριτήρια της Κοπεγχάγης, τα οποία αναφέρουν ότι η συμμετοχή τους ως μέλη προϋποθέτει τα εξής:

- ότι η υποψήφια χώρα έχει επιτύχει τη σταθερότητα των θεσμών της που εγγυώνται δημοκρατία, κράτος δικαίου, δικαίωματα του ανθρώπου και σεβασμό και προστασία των μειονοτήτων,

- την ύπαρξη λειτουργικής οικονομίας αγοράς, καθώς και ικανότητα αντιμετώπισης των ανταγωνιστικών πιέσεων και των δυνάμεων της αγοράς στο εσωτερικό της Ένωσης,

- ικανότητα ανάληψης των υποχρεώσεων που απορρέουν από τη συμμετοχή τους ως μέλη, που προϋποθέτει και την προσχώρηση στους στόχους της πολιτικής, οικονομικής και νομισματικής ένωσης.

Στη σύνοδό του στη Μαδρίτη, το Ευρωπαϊκό Συμβούλιο τόνισε την ανάγκη να προσαρμόσουν οι υποψήφιες χώρες τις διοικητικές δομές τους ώστε να εξασφαλίσουν την αρμονική λειτουργία των κοινοτικών πολιτικών μετά την προσχώρησή τους, ενώ στο Λουξεμβούργο υπογράμμισε ότι η ένταξη του κεκτημένου στην εθνική νομοθεσία είναι αναγκαία για να διασφαλιστεί η πραγματική εφαρμογή του, χωρίς ωστόσο να είναι αυτό αρκετό από μόνο του.

3. Προτεραιότητες και ενδιάμεσοι στόχοι

Οι γνώμες της Επιτροπής και η εξέτασή τους από το Συμβούλιο έδειξαν ότι είναι αναγκαίο να καταβάλουν ακόμη οι υποψήφιες χώρες μεγάλες προσπάθειες σε ορισμένους τομείς για να προετοιμαστούν για την προσχώρηση και έκριναν ότι καμία από αυτές τις χώρες δεν πληροί πλήρως όλα τα κριτήρια της Κοπεγχάγης προς το παρόν. Αυτή η κατάσταση θα απαιτήσει τον καθορισμό ενδιάμεσων σταδίων γι' αυτές τις προτεραιότητες και κάθε στάδιο πρέπει να συνοδεύεται από συγκεκριμένους στόχους που θα οριστούν σε συνεργασία με τις εν λόγω χώρες, από την υλοποίηση των οποίων θα εξαρτηθούν το ύψος της βοήθειας που θα χορηγηθεί και η πρόοδος των διαπραγματεύσεων που λαμβάνουν χώρα με ορισμένες από αυτές τις χώρες, καθώς και το άνοιγμα νέων διαπραγματεύσεων με άλλες. Οι προτεραιότητες και οι ενδιάμεσοι στόχοι χωρίστηκαν σε δύο ομάδες. Βραχυπρόθεσμοι και μεσοπρόθεσμοι. Εκείνοι που περιλαμβάνονται στους βραχυπρόθεσμους επελέγησαν με βάση την προοπτική να μπορέσει η Πολωνία να τους υλοποιήσει ή να σημειώσει σημαντική πρόοδο προς την επίτευξή τους μέχρι τα τέλη του 1998. Για τους βραχυπρόθεσμους στόχους, και λαμβανομένου υπόψη του διοικητικού δυναμικού που απαιτείται για την υλοποίησή τους, ο αριθμός των προτεραιοτήτων που επελέγησαν είναι περιορισμένος. Οι προτεραιότητες που απαριθμούνται στην ομάδα των βραχυπρόθεσμων στόχων θα χρειαστούν πάνω από ένα έτος για να ολοκληρωθούν, παρόλο που οι εργασίες μπορούν και πρέπει να αρχίσουν γι' αυτές μέσα στο 1998.

Η Πολωνία καλείται να καταρτίσει ένα εθνικό πρόγραμμα για την υιοθέτηση του κεκτημένου μέχρι το τέλος Μαρτίου, στο οποίο θα καθορίζεται ένα χρονοδιάγραμμα για την υλοποίηση αυτών των προτεραιοτήτων και των ενδιάμεσων στόχων και, όπου κρίνεται σκόπιμο και εφικτό, θα διευκρινίζονται οι αναγκαίοι ανθρώπινοι και χρηματοδοτικοί πόροι.

Οι εταιρικές σχέσεις για την προσχώρηση θα αναφέρουν ότι η Πολωνία πρέπει να αντιμετωπίσει όλα τα θέματα που προσδιορίζονται στη γνώμη. Θα τονίζουν επίσης ότι η ένταξη του κεκτημένου στη νομοθεσία δεν είναι από μόνη της επαρκής και ότι θα είναι επίσης αναγκαίο να εξασφαλιστεί η πραγματική εφαρμογή του με τα ίδια πρότυπα με εκείνα που εφαρμόζονται στην Ένωση. Σε όλους τους τομείς που απαριθμούνται κατωτέρω, το κεκτημένο είναι αναγκαίο να εφαρμοστεί αξιόπιστα και αποτελεσματικά.

Με βάση την ανάλυση της γνώμης της Επιτροπής και την εξέταση της γνώμης από το Συμβούλιο, προσδιορίστηκαν για την Πολωνία οι ακόλουθες βραχυπρόθεσμες και μεσοπρόθεσμες προτεραιότητες και οι ενδιάμεσοι στόχοι.

3.1. Βραχυπρόθεσμη προοπτική (1998)

Οικονομική μεταρρύθμιση: καθιέρωση μεσοπρόθεσμων προτεραιοτήτων οικονομικής πολιτικής και κοινή αξιολόγηση του πλαισίου της ευρωπαϊκής συμφωνίας 7 επιτάχυνση της ιδιωτικοποίησης/αναδιάρθρωσης των κρατικών επιχειρήσεων (συμπεριλαμβανομένων των τηλεπικοινωνιών) και υγιής ανάπτυξη του δημοσιονομικού τομέα, συμπεριλαμβανομένης της επιτάχυνσης, κατά διαφανή τρόπο, της ιδιωτικοποίησης των τραπεζών και της βελτίωσης των διαδικασιών του πτωχευτικού δικαίου.

Βιομηχανική αναδιάρθρωση: θέσπιση μέχρι τις 30 Ιουνίου και έναρξη της εφαρμογής ενός βιώσιμου προγράμματος αναδιάρθρωσης του χαλυβουργικού τομέα, συνέχιση της αναδιάρθρωσης του τομέα του άνθρακα.

Ενίσχυση του θεσμικού και διοικητικού δυναμικού: ειδικότερα βελτίωση στον τομέα των τελωνείων, του ελέγχου των κρατικών ενισχύσεων, της δικαιοσύνης και των εσωτερικών υποθέσεων υπουργεία και υπηρεσίες), του δημοσιονομικού ελέγχου, των κτηνιατρικών και φυτοϋγειονομικών ελέγχων (ιδίως σε ό,τι αφορά τις υποδομές στα εξωτερικά σύνορα), του περιβάλλοντος, της φορολογίας και της περιφερειακής πολιτικής.

Εσωτερική αγορά: πιστοποίηση και τυποποίηση (περαιτέρω ευθυγράμμιση των νομοθετικών μέτρων και σύναψη μιας ευρωπαϊκής συμφωνίας αξιολόγησης της πιστότητας), περαιτέρω εναρμόνιση στους τομείς της βιομηχανικής και πνευματικής ιδιοκτησίας, κρατικές προμήθειες και της ελευθέρωσης των κινήσεων κεφαλαίων, θέσπιση ενός νόμου για τις κρατικές ενισχύσεις και ενίσχυση της εποπτεύουσας αρχής, ολοκλήρωση της απογραφής των κρατικών ενισχύσεων.

Δικαιοσύνη και εσωτερικές υποθέσεις: καθιέρωση αποτελεσματικότερων συστημάτων διαχείρισης και ελέγχου των συνόρων, ιδίως στα σύνορα με τη Λευκορωσία και την Ουκρανία και εναρμόνιση του καθεστώτος θεωρήσεων με την Ένωση.

Γεωργία: ανάπτυξη μιας συναφούς διαρθρωτικής πολιτικής και πολιτικής γεωργικής ανάπτυξης 7 θέσπιση κανονισμών εφαρμογής, καθορισμός και εφαρμογή κανόνων στον κτηνιατρικό και φυτοϋγειονομικό τομέα, ειδικότερα σε ό,τι αφορά τις ρυθμίσεις επιθεώρησης και ελέγχου για να προστατεύονται τα εξωτερικά σύνορα της Κοινότητας. Ειδικότερα, αναβάθμιση ορισμένων εγκαταστάσεων μεταποίησης τροφίμων (τομείς του γάλακτος και του κρέατος) καθώς και των εγκαταστάσεων δοκιμών και διάγνωσης.

Περιβάλλον: συνέχιση της μεταφοράς της νομοθεσίας πλαισίου, θέσπιση λεπτομερών προγραμμάτων προσέγγισης και στρατηγικών εφαρμογής σχετικών με τις διάφορες νομοθετικές πράξεις. Προγραμματισμός και έναρξη εφαρμογής αυτών των προγραμμάτων και στρατηγικών.

3.2. Μεσοπρόθεσμη προοπτική

Πολιτικά κριτήρια: εξασφάλιση της ίσης πρόσβασης στις δημόσιες υπηρεσίες.

Οικονομική πολιτική: τακτική επανεξέταση της κοινής αξιολόγησης των προτεραιοτήτων οικονομικής πολιτικής, στο πλαίσιο της ευρωπαϊκής συμφωνίας, δίνοντας έμφαση στην ανάγκη πλήρωσης των κριτηρίων προσχώρησης στην Ένωση που καθορίστηκαν στην Κοπεγχάγη, και του κεκτημένου στον τομέα της οικονομικής και νομισματικής πολιτικής (συντονισμός των οικονομικών πολιτικών, παρουσίαση προγραμμάτων σύγκλισης, περιορισμός των ελλειμμάτων) 7 ενώ δεν αναμένεται μεν η Πολωνία να υιοθετήσει το ευρώ αμέσως μετά την προσχώρησή της, πρέπει παραταύτα να εφαρμόσει πολιτικές που αποσκοπούν στην επίτευξη πραγματικής σύγκλισης σύμφωνα με τους στόχους οικονομικής και κοινωνικής συνοχής της Ένωσης και μιας ονομαστικής σύγκλισης που συμβιβάζεται με τον απώτερο στόχο που είναι η υιοθέτηση του ευρώ.

Ενίσχυση του θεσμικού και διοικητικού δυναμικού: δημιουργία μιας μονάδας καταπολέμησης της απάτης και ενός κρατικού φορέα λογιστικού ελέγχου 7 ενίσχυση του δυναμικού δημοσιονομικού ελέγχου 7 βελτίωση της λειτουργίας του δικαστικού συστήματος 7 κατάρτιση δικαστών στην κοινοτική νομοθεσία και εφαρμογή της 7 ενίσχυση των θεσμών στον τομέα της δικαιοσύνης και των εσωτερικών υποθέσεων (που θα εξασφαλίσει επαρκή αριθμό προσωπικού με τα κατάλληλα επαγγελματικά προσόντα, ειδικότερα της αστυνομίας, των μεθοριακών φρουρών, των υπουργείων και των δικαστηρίων), ενίσχυση των κοινοβουλευτικών νομοθετικών διαδικασιών, βελτίωση του δυναμικού είσπραξης των φόρων, μεταρρύθμιση της τελωνειακής και φορολογικής διοίκησης για να εξασφαλιστεί η ταχεία εφαρμογή του κεκτημένου, ενίσχυση της διοίκησης που είναι επιφορτισμένη με τον έλεγχο των τροφίμων.

Εσωτερική αγορά: ιδίως, ολοκλήρωση της ευθυγράμμισης της νομοθεσίας για τις δημόσιες συμβάσεις, χρηματοοικονομικές υπηρεσίες, περαιτέρω ανάπτυξη των φορέων τυποποίησης και αξιολόγησης της πιστότητας και καθιέρωση και λειτουργία ενός συστήματος επιτήρησης της αγοράς, ευθυγράμμιση της τεχνικής νομοθεσίας για τα βιομηχανικά προϊόντα, βελτιώσεις στον τομέα του ανταγωνισμού (έλεγχος της συγχώνευσης εταιρειών), αποτελεσματική εφαρμογή του δικαίου στον τομέα του ανταγωνισμού, οπτικοακουστικός τομέας, τομέας της ιδιοκτησίας και του ελέγχου στα εξωτερικά σύνορα, αναβάθμιση της υποδομής τυποποίησης και αξιολόγησης της πιστότητας, καθιέρωση ενός συστήματος επίβλεψης της αγοράς και ευθυγράμμιση της οριζόντας τεχνικής νομοθεσίας για τα βιομηχανικά προϊόντα, ενίσχυση των αρχών που είναι επιφορτισμένες με τις κρατικές ενισχύσεις και την προστασία του ανταγωνισμού, προώθηση της ανάπτυξης των επιχειρήσεων, συμπεριλαμβανομένων των μικρών και μεσαίων επιχειρήσεων 7 εναρμόνιση του κεκτημένου στους τομείς των τηλεπικοινωνιών, της προστασίας των καταναλωτών και της εσωτερικής αγοράς για την ενέργεια.

Δικαιοσύνη και εσωτερικές υποθέσεις: ειδικότερα, καθιέρωση ενός αποτελεσματικού συστήματος διαχείρισης των συνόρων και μεταναστευτικής πολιτικής και εφαρμογή ενός νέου συστήματος παροχής ασύλου καθώς και καταπολέμησης του οργανωμένου εγκλήματος (ειδικότερα της νομιμοποίησης προσόδων από παράνομες δραστηριότητες, των ναρκωτικών και της εκμετάλλευσης ανθρωπίνων όντων) και της διαφθοράς, μεταρρύθμιση της νομοθεσίας περί αλλοδαπών, ιδίως βάσει του κεκτημένου του Σένγκεν.

Γεωργία: ευθυγράμμιση με το κοινοτικό κεκτημένο (κυρίως σε ό,τι αφορά κτηνιατρικά και φυτοϋγειονομικά ζητήματα, και ειδικότερα τους ελέγχους στα εξωτερικά σύνορα), έμφαση στις περιβαλλοντικές πτυχές της γεωργίας και της βιοποικιλότητας, εφαρμογή της διαρθρωτικής πολιτικής και της πολιτικής αγροτικής ανάπτυξης. Ενίσχυση του δυναμικού για την εκτέλεση και την αστυνόμευση της κοινής γεωργικής πολιτικής, ειδικότερα των βασικών μηχανισμών διαχείρισης και διοίκησης για την παρακολούθηση των γεωργικών αγορών και εφαρμογή διαρθρωτικών μέτρων και μέτρων αγροτικής ανάπτυξης, υιοθέτηση και εφαρμογή των κανόνων στον κτηνιατρικό και φυτοϋγειονομικό τομέα, αναβάθμιση ορισμένων εγκαταστάσεων μεταποίησης τροφίμων καθώς και των εγκαταστάσεων δοκιμών και διάγνωσης, αναδιάρθρωση του τομέα γεωργικών ειδών διατροφής.

Αλιεία: ανάπτυξη του δυναμικού εφαρμογής και ενίσχυσης της κοινής αλιευτικής πολιτικής.

Μεταφορές: καταβολή περαιτέρω προσπαθειών για την ευθυγράμμιση του κεκτημένου, ειδικότερα στον τομέα των οδικών (πρόσβαση στη αγορά, κανόνες ασφαλείας και φορολογία) και σιδηροδρομικών μεταφορών και για την εξασφάλιση των αναγκαίων επενδύσεων στον τομέα των μεταφορών, ειδικότερα για την επέκταση των διευρωπαϊκών δικτύων.

Απασχόληση και κοινωνικές υποθέσεις: ανάπτυξη των κατάλληλων υποδομών στην αγορά εργασίας και επανεξέταση από κοινού των πολιτικών απασχόλησης ως προεργασία για τη συμμετοχή στον συντονισμό στο πλαίσιο της Ευρωπαϊκής Ένωσης 7 εναρμόνιση της νομοθεσίας σχετικά με την εργασία, την υγεία και την ασφάλεια στον τόπο εργασίας και εγκαθίδρυση των υποδομών εφαρμογής, ιδίως ταχεία έγκριση της οδηγίας-πλαισίου για την υγεία και την ασφάλεια στον τόπο εργασίας 7 εφαρμογή της αρχής της ισότητας ευκαιριών μεταξύ ανδρών και γυναικών 7 συνέχιση της καθιέρωσης ενός ενεργού και αυτόνομου κοινωνικού διαλόγου 7 περαιτέρω ανάπτυξη της κοινωνικής προστασίας, θέσπιση μέτρων για την εναρμόνιση των κριτηρίων σε θέματα δημόσιας υγείας με τους κανόνες της Ευρωπαϊκής Ένωσης.

Περιβάλλον: ειδικότερα, εγκαθίδρυση των υποδομών παρακολούθησης και εφαρμογής, συνεχής προγραμματισμός και εφαρμογή των προγραμμάτων προσέγγισης των διαφόρων νομοθετικών πράξεων. Πρέπει να δοθεί ιδιαίτερη έμφαση στην ποιότητα του πόσιμου ύδατος, στην ατμοσφαιρική ρύπανση, στα λύματα και στα απόβλητα καθώς και στις μεγάλες εγκαταστάσεις καύσης. Οι απαιτήσεις προστασίας του περιβάλλοντος και η βιώσιμη ανάπτυξη πρέπει να ενσωματωθούν στον καθορισμό και στην εφαρμογή των εθνικών τομεακών πολιτικών.

Περιφερειακή πολιτική και συνοχή: ολοκλήρωση της νομικής βάσης, ανάπτυξη διοικητικών δομών και δημοσιονομικών διαδικασιών, χρηματοπιστωτικά μέσα, μηχανισμοί παρακολούθησης και ελέγχου για τη συμμετοχή στα διαρθρωτικά προγράμματα της Ευρωπαϊκής Ένωσης μετά την προσχώρηση.

4. Προγραμματισμός

Η συνολική χρηματοδότηση του Phare για την περίοδο 1995-1997 ανερχόταν σε 526 εκατομμύρια Ecu. Με την επιφύλαξη της έγκρισης του προϋπολογισμού του Phare για την υπόλοιπη περίοδο, η Επιτροπή θα επιβεβαιώσει τα κονδύλια για το 1998 και 1999. Οι προτάσεις χρηματοδότησης θα υποβληθούν στην επιτροπή διαχείρισης του Phare σύμφωνα με τον κανονισμό (ΕΚ) αριθ. 3906/89. Τα σχέδια των επενδύσεων θα συγχρηματοδοτούνται συστηματικά από τις υποψήφιες χώρες. Από το έτος 2000, η χρηματοδοτική βοήθεια θα περιλαμβάνει την παροχή βοήθειας στο γεωργικό τομέα και ένα διαρθρωτικό μέσο που θα δίνει προτεραιότητα σε μέτρα παρόμοια με το ταμείο συνοχής.

5. Όροι

Η Πολωνία θα λάβει βοήθεια από την Κοινότητα υπό τον όρο ότι θα εκπληρώνει τις υποχρεώσεις που απορρέουν από την ευρωπαϊκή συμφωνία και ότι θα σημειώσει συνεχή πρόοδο σε ότι αφορά την πλήρωση των κριτηρίων της Κοπεγχάγης και την εφαρμογή της εταιρικής σχέσης για την προσχώρηση. Σε περίπτωση μη τήρησης των γενικών όρων, το Συμβούλιο μπορεί να αποφασίσει τη διακοπή της χρηματοδοτικής βοήθειας βάσει του άρθρου 4 του κανονισμού (ΕΚ) αριθ. 622/98.

6. Παρακολούθηση

Η παρακολούθηση της εφαρμογής της εταιρικής σχέσης για την προσχώρηση θα εξασφαλίζεται στο πλαίσιο της ευρωπαϊκής συμφωνίας. Αυτή θα αρχίσει το 1998 πριν παρουσιάσει η Επιτροπή την πρώτη της τακτική έκθεση προς το Συμβούλιο με θέμα την πρόοδο που θα έχει σημειώσει η Πολωνία στην εφαρμογή της εταιρικής σχέσης.

Οι αντίστοιχοι τομείς της εταιρικής σχέσης για την προσχώρηση θα συζητηθούν στην αρμόδια υποεπιτροπή. Η επιτροπή σύνδεσης θα συζητήσει σφαιρικά για τις εξελίξεις, την πρόοδο και τα προβλήματα που αντιμετωπίζονται κατά την τήρηση αυτών των προτεραιοτήτων και των ενδιάμεσων στόχων, καθώς και πιο ειδικά θέματα που θα της αναφέρουν οι υποεπιτροπές. Η επιτροπή σύνδεσης θα υποβάλει έκθεση στο συμβούλιο σύνδεσης σχετικά με την εφαρμογή της εταιρικής σχέσης για την προσχώρηση.

Η επιτροπή διαχείρισης του Phare θα εξασφαλίζει ότι οι αποφάσεις χρηματοδότησης θα είναι σύμφωνες με τις εταιρικές σχέσεις για την προσχώρηση.

Η εταιρική σχέση για την προσχώρηση θα τροποποιείται, όταν κρίνεται αναγκαίο, σύμφωνα με το άρθρο 2 του κανονισμού (ΕΚ) αριθ. 622/98. Η Επιτροπή θα προτείνει πριν το τέλος του 1999 και εν συνεχεία σε τακτά διαστήματα την επανεξέταση της εταιρικής σχέσης, επί της οποίας το Συμβούλιο θα αποφασίσει επισήμως. Αυτές οι επανεξετάσεις θα λαμβάνουν υπόψη την ανάγκη να προσδιορίζονται περαιτέρω ενδιάμεσοι στόχοι με βάση την πρόοδο που θα έχει σημειώσει η Πολωνία κατά την υλοποίηση των στόχων που έχουν καθοριστεί σ' αυτήν την εταιρική σχέση.